Rikunarita-ORG/Wikinium huggingface dataset:
# Maldwyn John

| Maldwyn John |
| --- |
|  |
| Ganwyd | Maldwyn John Williams 1965 Bodffordd, Ynys Môn |
| *Alma mater* | Ysgol Gyfun Llangefni a Coleg Brenhinol Cerdd a Drama Cymru |
| Galwedigaeth | actor |
| Cysylltir gyda | John Albert yn *Pengelli* |
| Perthnasau | Charles Williams (ewyrth) |

 Actor Cymraeg o Fodffordd, Ynys Môn ydi **Maldwyn John** (ganwyd 1965) enw bedydd **Maldwyn John Williams**, er ei fod wedi byw am ran helaeth o'i fywyd yn Bethel ger Caernarfon. Bu'n wyneb a llais cyfarwydd ar lwyfannau Cymru gyda Theatr Bara Caws, ac wedyn ar S4C mewn sawl cyfres fel *Rownd a Rownd*, *Jabas*, *Amdani!*, *9 tan 9*, ac yn fwyaf cofiadwy fel y cymeriad "John Albert" yn y gyfres *Pengelli*. Cafodd ei enwebu am wobr yr actor gorau gan BAFTA Cymru ym 1997, am ei ran yn y gyfres.[1]

## Gyrfa

Cafodd Maldwyn ei fagu ym Modffordd, Ynys Môn. Derbyniodd wersi actio yn Theatr Fach Llangefni, cyn mynychu Ysgol Gyfun Llangefni. Graddiodd o Goleg Brenhinol Cerdd a Drama Cymru.

Mae'n briod gyda Manon. Mae ei dad yn frawd i'r actor Charles Williams.

## Cynyrchiadau

(detholiad)

### Theatr

**Theatr Bara Caws *Zwmba!* (1986)
* *Rhych Wlyb* (2003)
* *Lysh* (2004)
* *Camp a Rhemp* (2006)
* *Actus Reus* (2006)
* *Caffi Basra* (2007)
* *Un Fach Flewog* (2011)
* *Jac yn y Bocs* (2014)
* *No Wê* (2015)
* *Dulcie Donum*

**Cwmnïau eraill *Jim Cro Crystyn* (1986) Hwyl a Fflag
* *Codi Stêm* (1987) Hwyl a Fflag
* *Jeli Bebis* (1996) Cwmni Theatr Gwynedd
* *Romeo a Juliet* (2003) Theatr Genedlaethol Cymru
* *The Grapes of Wrath* (2006) Clwyd Theatr Cymru
* *Bitch!* (2006) Frân Wen
* *Y Gobaith a'r Angor* (2008) cyfarwyddydd

### Ffilm, Teledu a Radio

* *Ac Eto Nid Myfi* (1987)
* *'Steddfod! 'Steddfod!* (1989)
* *Jabas* (1989)
* *Dyddiadur Dyn Dwad* (1989)
* *C'mon Midffîld!* (1990)
* *Blodeuwedd* (1990)
* *Shakespeare - Y Dramâu wedi'u Hanimeiddio* (1994)
* *Dial* (1994)
* *Pengelli* (1994-2001)
* *Tylluan Wen* (1996)
* *Cerddwn Ymlaen*
* *Iechyd Da*
* *Y Stafell Ddirgel* (2001)
* *Amdani!* (2001-2002)
* *9 tan 9* (2002-2004)
* *Talcen Caled* (2005)
* *Mae Sera'n Wag* (2006) Radio
* *Rownd a Rownd* (2007 - presennol)
* *Lili Wen Fach* (2008) Radio
* *Cerflun* (2013) Radio

## Cyfeiriadau
# Buddug Verona James

| Buddug Verona James |
| --- |
| Ganwyd | 1957  Aberteifi  |
| Dinasyddiaeth | y Deyrnas Unedig  |
| *Alma mater* | * Ysgol Gerdd a Drama y Guildhall
* Stiwdio Opera Genedlaethol
 |
| Galwedigaeth | canwr opera  |
| Arddull | opera  |
| Math o lais | mezzo-soprano  |

Cantores opera mezzo-soprano o Gymru oedd **Buddug Verona James** (ganwyd 1957) a astudiodd yn Ysgol Gerdd a Drama y Guildhall, Stiwdio Opera Cenedlaethol ac yn Rhufain. Fe'i ganwyd yn Aberteifi, Cymru.

## Gyrfa

Ymysg ei rhannau operatig, mae James wedi perfformio *Orfeo* Christoph Willibald Gluck yn yr Unol Daleithiau ac yng Nghanada, Dardano yn *Amadigi* Georg Friedrich Händel yn Ninas Efrog Newydd ac yn Ewrop, yn o gystal a Cherubino yn *Le nozze di Figaro* Wolfgang Amadeus Mozart yn Tokyo a Toronto.

Mae hi wedi gweithio gyda Opera yr Iseldiroedd, Opera Cleaveland (UDA), Glyndebourne, Opera Almeida, Cwmni Theatr Opera, Opera Gogledd Iwerddon, Opera'r Gogledd, Opera Atelier, Opera Syrcas, English Pocket Opera, Opera 80, Grwp Opera Handel Caergrawnt, Operavox Cartoons, Cwmni Dawns Siobhan Davies, Theatr Cerddoriaeth Cymru a Opera Canolbarth Cymru.

Ar ei gwefan, mae James yn disgrifio ei hun fe "Opera Singer, Actress and Butcher", oherwydd cyn iddi dilyn ei hastudiaethau, gweithiodd yn un o siopau cigydd ei thad yn Aberteifi ac enillodd wobr am ei chrefftwaith yn Sioe Frenhinol Cymru ym 1978.

Roedd ei pherfformiadau cyntaf yn operau gan Gerald Barry, *Jonathon Dove*, Deirdre Gribbin, Wolfgang Rihm a John Woolrich.

Mae James wedi cymryd rhan mewn sawl darn actio ar gyfer y BBC, HTV a S4C ac yn ddiweddar, perfformiwyd rhan Lady Capulet yn Romeo a Juliet i Theatr Genedlaethol Cymru.

Mae hi'n aelod o'r staff proffesiynol yn yr adran astudiaethau llais ac opera yng Ngholeg Brenhinol Cerdd a Drama Cymru (CBCDC) Mae hi hefyd wedi cyfeirio *The Pirates of Penzance*, *Ruddigore*, *Acis and Galatea*,*Dido and Aeneas*,*Orpheus in the Underworld* a *Hercules* i CBCDC.

Yn 2001 perfformiodd James a'i pherthnasau yn Stadiwm y Mileniwm fel adloniant cyn gem undeb rygbi rhwng Cymru a Iwerddon.

## Bywyd personol

Mae'n briod a Michael Carey, sy'n rhedeg fferm Coedwynog ger Aberteifi.

## Catalog recordiau

* Buddug Verona James - *Castradïva*
* Buddug Verona James - *Songs of the People*

Ymddangosir ar:

* Thomas Chilcot - *Songs and Concertos*
* *The James Sisters Sing Gospel*

## Gwobrau

* *Welsh Singers Competition* 1986
* Yn 2001 James anrhydeddwyd gyda'r Wisg Wen o Orsedd y Beirdd yn Eisteddfod Genedlaethol Cymru Dinbych 2001

## Cyfeiriadau

## Dolenni allanol

* Gwefan Swyddogol Buddug Verona James Archifwyd 2017-09-14 yn y Peiriant Wayback
* Proffil BBC Archifwyd 2012-11-10 yn y Peiriant Wayback
* myspace.com site
* World Concert Artist Directory
# Rhian Blythe

| Rhian Blythe |
| --- |
|  |
| Ffugenw | Blaidd |
| Ganwyd | Rhian Alaw Blythe Chwefror 1982 Llandwrog, Gwynedd |
| *Alma mater* | Coleg y Frenhines Margaret, Caeredin |
| Galwedigaeth | actores |
| Cysylltir gyda | Gwaith/Cartref |
| Cartre'r teulu | Caerdydd |
| Tad | Robert Blythe |
| Mam | Iola Gregory |
| Priod | Simon Watts |

Actores llwyfan, radio a theledu o Gymru yw **Rhian Alaw Blythe** neu **Rhian Blythe** (ganwyd Chwefror 1982) yn Llandwrog. Enillodd wobr yr actores orau gan BAFTA Cymru yn 2014 am ei phortread o'r athrawes Grug Matthews yn y gyfres *Gwaith/Cartref* i S4C. Ac yn 2008, enillodd wobr yr actores orau yng Ngŵyl Ymylol Caeredin am ei phortread o'r milwr 'Jonsey', yng nghynhyrchiad Sherman Cymru o'r ddrama *Deep Cut*.

Mynychodd Ysgol Syr Hugh Owen yng Nghaernarfon wedyn addysgwyd Blythe ym Mhrifysgol y Frenhines Margaret (QMC) yng Nghaeredin, cyn cael ei dewis yn un o'r 4 actor craidd cyntaf yng nghyfnod Cefin Roberts fel arweinydd Theatr Genedlaethol Cymru.

Bu'n gweithio'n helaeth yng Nghymru a thu hwnt, gan gynnwys yn Efrog Newydd gyda 59 E 59, Theatr y Tricycle a Soho yn Llundain, a Theatr Traverse, Caeredin.

## Bywyd personol

Mae hi'n ferch i'r actorion Iola Gregory a Robert Blythe, yn chwaer i'r llenor Angharad Elen, ac yn briod a'r actor Simon Watts. Mae ganddynt ddau o blant.

## Gyrfa

[detholiad]

### Theatr

gyda Theatr Genedlaethol Cymru

* + *Romeo a Juliet* (2004)
	+ *Plas Drycin* (2005)
	+ *Hen Rebel* (2005)
	+ *Dominos* (2006)
	+ *Porth y Byddar* (2007) ar y cyd â Clwyd Theatr Cymru
	+ *Blodeuwedd* (2014) Theatr Genedlaethol Cymru
* *Bitsh* (2006) Frân Wen
* *Mae gynno ni hawl ar y Sêr* (2007) Llwyfan Gogledd Cymru
* *Blink* (2007) F.A.B Theatre, Efrog Newydd
* *On Emotion* (2008) Blind Summit / On Theatre / Soho Theatr
* *Deep Cut* (2008-2009) Sherman Cymru
* *Unprotected* (2010) Violet Ensemble
* *To Kill a Mockingbird* (2010) Clwyd Theatr Cymru
* *Fala' Surion* (2011) Frân Wen
* *Clytemenestra* (2012) Sherman Cymru
* *Assembly Women* (2012) The Alternative Theatre Company
* *Hwyliau'n Codi* (2013) Theatr Bara Caws
* *Dros y Top* (2014) Theatr Bara Caws
* *Dim Byd Ynni* (2017) Theatr Bara Caws
* *Draenan Ddu* (2022) Theatr Bara Caws
* *Y Ribidirew Olaf* (2024) Frân Wen
* *OLION* (2024) Frân Wen

### Teledu a ffilm

* *Mostyn Fflint 'N Aye* (2004)
* *Talcen Caled* (2005)
* *Man Del* (2006)
* *Joni Trons* (2006)
* *Pen Talar* (2009)
* *Blodau* (2009)
* *Gwaith/Cartref* (2010-2014)
* *Diaries of the Great War* (2013)
* *Yr Oedi* (2014)
* *Meripwsan* (2015)
* *Parch* (2016)
* *Y Gwyll* / *Hinterland* (2016)
* *You have reached your Destination* (2017)
* *Titsh* (2017)
* *Morfydd* (2018)
* *Keeping Faith* (2018)
* *Deian a Loli* (2018-2020)
* *Cymru, Dad a Fi* (2020)
* *Craith* / *Hidden* (2021)
* *The Light in the Hall* (2022)
* *Casualty* (2023)
* *Cleddau* / *The One that got Away* (2024)

### Radio

* *Fire of the Dragon* (2007)
* *Dic Dyrys* (2013)
* *1945* (2013)
* *Dydd Llun Percy Morgan* (2014)
* *Chwilio am Eunice* (2015)
* *Script Slam* (2017)
* *Colli Awen* (2017)
* *Perthyn* (2020)
* *Un Nos Ola Leuad* (2023)
* *Blue Book of Nebo* (2024)

## Cyfeiriadau
# Geraint Pickard

| Geraint Pickard |
| --- |
| Ganwyd | Geraint Pickard Llangennech |
| *Alma mater* | Prifysgol Aberystwyth |

Actor, cyflwynydd a cherddor Cymraeg o Gymru yw **Geraint Pickard** a aned yn Llangennech a'i fagu yn Nhon-teg ger Pontypridd. Gweithiodd fel actor i gwmnïau drama fel Theatr Bara Caws, Theatr Genedlaethol Cymru, Theatr na n'Og a Theatr y Byd. Bu'n aelod o'r grŵp "electropop Cymraeg" Clinigol. Mae o hefyd wedi gweithiol fel cyhoeddwr dilyniant rhaglenni gyda'r BBC a BBC Radio Cymru.

## Gyrfa

Graddiodd o Brifysgol Aberystwyth a'r Oxford School of Drama. Bu'n gweithio fel actor am nifer o flynyddoedd cyn canolbwyntio ar waith lleisiol. Mae o wedi lleisio nifer fawr o hysbysebion rhyngwladol, deunydd hysbysebu, marchnata a gweinyddol i gwmnïau drwy'r byd. Mae ei lais i'w glywed ar ddeunydd gan gwmnïau tebyg i DVLA, American Express, Tesco, Asda, Sky, Gerddi Botaneg Cenedlaethol Cymru, S4C a degau o gwmnïau eraill.

## Cynyrchiadau

(detholiad)

### Theatr

* *Romeo a Juliet* (2003) Theatr Genedlaethol Cymru
* *Gwaun Cwm Garw* (2007)

### Teledu a Ffilm

## Cyfeiriadau
# Lee Haven Jones

| Lee Haven Jones |
| --- |
| Ganwyd | 10 Mehefin 1976  Aberpennar  |
| Dinasyddiaeth |  Cymru |
| *Alma mater* | * Royal Academy of Dramatic Art
* Prifysgol Caerwysg
 |
| Galwedigaeth | actor, cyfarwyddwr ffilm  |
| Adnabyddus am | Pobol y Cwm, Casualty  |
| Gwefan |   |

Actor a chyfarwyddwr o Gymro yw **Lee Haven Jones** (ganwyd 10 Mehefin 1976).

## Bywyd cynnar

Ganwyd a magwyd Lee Haven Jones yn Aberpennar, Rhondda Cynon Taf. Fe astudiodd ym Mhrifysgol Caerwysg gan raddio gyda gradd dosbarth cyntaf mewn Drama ac enillodd Ysgoloriaeth Cameron Mackintosh i astudio actio yn RADA.

## Gyrfa

Fel actor, bu'n rhan o gyfresi poblogaidd S4C fel *Pam Fi, Duw?* a *Caerdydd* rhwng 2006 a 2010. Bu hefyd yn portreadu'r brif ran 'Romeo' yng nghynhyrchiad Theatr Genedlaethol Cymru o *Romeo a Juliet* yn 2003.

Cyfarwyddodd am y tro cyntaf yn 2009 ar y rhaglen ddogfen *Dad a fi*, a enwebwyd am y Ddogfen Gorau yng Ngŵyl Gyfryngau Celtaidd. Ers hynny mae wedi cyfarwyddo ar *The Indian Doctor*, *Pobol y Cwm*, *Casualty*, *Wizards vs Aliens* a *Waterloo Road*. Roedd yn gyfarwyddwr a chynhyrchydd y ddrama *Tir*, sawl pennod o *Alys* a prif gyfarwyddwr ar yr ail gyfres o *35 Diwrnod*.

Mae'n gyfarwyddwr a chyd-sylfaenydd y cwmni cynhyrchu teledu *Joio*.

Datblygodd y ffilm arswyd Gymraeg *Gwledd* gyda'r awdur Roger Williams ac fe gyfarwyddodd y ffilm a ryddhawyd yn 2021.

## Cyfeiriadau

## Dolenni allanol

* Lee Haven Jones ar wefan Internet Movie Database
* Gwefan Swyddogol Archifwyd 2015-05-23 yn y Peiriant Wayback
* Lee Haven Jones ar X
* Cwmni cynhyrchu Joio
# Annes Elwy

| Annes Elwy |
| --- |
| Ganwyd | 26 Medi 1992  De Cymru  |
| Dinasyddiaeth |  Cymru |
| Galwedigaeth | actor  |

Actores o Gymraes yw **Annes Elwy** (ganwyd 7 Mehefin 1992)

Fe'i magwyd ym Mhenarth. Roedd hi'n fyfyrwraig yng Ngholeg Brenhinol Cerdd a Drama Cymru, Caerdydd.

Ymddangosodd mewn amryw o gyhyrchiadau Theatr ledled Prydain, gan gynnwys Yen yn y Royal Court, yn Llundain. Daeth yn adnabyddus ym Mhrydain ac yn America am chwarae rhan Beth yn *Little Women* ar y BBC, ac fe dderbyniodd enwebiad 'Actores Orau' BAFTA Cymru am ei rhan, yn ogystal â chael ei henwi fel un o sêr y dyfodol gan gylchgrawn Variety. Aeth ymlaen i serennu fel Mia yn y gyfres S4C/BBC *Craith*.

Yn 2021 chwaraeodd ran Cadi yn y ffilm arswyd Gymraeg *Gwledd*.

## Ffilmiau

* *Yr Ymadawiad* (2015)
* *Gwledd* (2021)
* *The Toll* (2021)

## Teledu

* *Little Women* (2017; fel Beth)
* *Craith* (2018)
* *Y Golau* (2022)
* *Wolf* (BBC1 2023; fel Lucia)

## Cyfeiriadau
# Jonathan Nefydd

| Jonathan Nefydd |
| --- |
|  |
| Ganwyd | Richard Jonathan Nefydd-Roberts 1966 Llanelli |
| *Alma mater* | Coleg Brenhinol Cerdd a Drama Cymru |
| Galwedigaeth | actor |

Actor Cymraeg o Gymru yw **Jonathan Nefydd** (ganwyd 1966) neu **Richard Jonathan Nefydd-Roberts** a rhoi iddo ei enw bedydd. Mae'n fwyaf cyfarwydd am actio'r cymeriad "Colin Evans" yn Pobol y Cwm ers 2008. Gweithiodd ar nifer fawr o gynyrchiadau llwyfan gyda Theatr Bara Caws a Theatr Genedlaethol Cymru, ac ar deledu a ffilm yng Nghymru ers degawdau.

## Gyrfa

Derbyniodd rhan o'i addysg yn Ysgol St Paul, Bangor. Yn sgil gwaith ei dad fel gweinidog crefyddol, bu'n byw yn Llanelli, Bangor, Wrecsam, Licswm a Chaerdydd. Graddiodd o Goleg Brenhinol Cerdd a Drama Cymru.

Mae'n fab i'r Parchedig Ddoctor Elfed ap Nefydd Roberts a'i gyn-wraig Dilys Gwen Roberts. Mae ganddo un chwaer, Elen Mai Nefydd-Roberts.

## Cynyrchiadau

(detholiad)

### Theatr

* *Poen y Pîn* (Bara Caws)
* *Sundance* (Bara Caws)
* *Fel Hen Wîn* (Bara Caws)
* *Actus Reus* (Bara Caws)
* *Gwaun Cwm Garw* (2007) Bara Caws
* *Tŷ ar y Tywod* (2006) Theatr Genedlaethol Cymru
* *Plas Drycin*
* *Wrth aros Beckett*
* *Cariad Mr Bustl* (2007)
* *Bitsh* - Frân Wen
* *Dosbarth* - Sgript Cymru
* *The Merchant of Venice* - Gŵyl Ludlow
* *A Winter's Tale* - Gŵyl Ludlow
* *The Merry Wives of Windsor* - Gŵyl Ludlow
* *Love in Plastic* - Theatr y Byd
* *Blue Heron in the Womb* - Theatr y Byd
* *Yr Aduniad* - Cwmni Theatr Gwynedd
* *William Jones* - Cwmni Theatr Gwynedd
* *Certain Effects of Light* - Moving Being
* *Under Milk Wood* - Wales Theatr Cymru
* *Spam Man* - Theatr Na n'Og
* *Serch yw'r Teyrn* - Hwyl a Fflag
* *Hud ar Ddyfed* - Hwyl a Fflag
* *The Triumph of Love* - Actors Touring Company
* *Ffrwgwd y Tad a'r Mab neu Rhydd i Bawb ei Bympyls* (1994) - Arad Goch
* *Romeo a Juliet* (2025) - Theatr Cymru

### Ffilm a Theledu

* *Slac yn Dynn* (1989)
* *Tylluan Wen* (1996)
* *Glan Hafren* (1996)
* *Rala Rwdins* (1996)
* *Y Palmant Aur* (1996-1997)
* *Y Mynydd Grug* (1997)
* *Yr Aduniad* (1998)
* *Heaven on Earth* (1998)
* *Hafod Haidd* (1998)
* *Tair Chwaer* (1998)
* *Y Meicrosgop Hud* (2001)
* *Nadolig Llawen* (2001)
* *Y Stafell Ddirgel* (2001)
* *Treflan* (2002)
* *Tipyn o Stad* (2002-2006)
* *The Bench* (2002)
* *The Hairy Fairy* (2003)
* *Siôn a Siân* (2003)
* *S.O.S Galw Gari Tryfan* (2008)
* *Teulu* (2009)
* *Grav* (2021)
* *The Way* (2024)
* *Pobol y Cwm* (2008 - presennol)

## Cyfeiriadau
# Llinor ap Gwynedd

| Llinor ap Gwynedd |
| --- |
| Ganwyd | 20 Mehefin 1974  Crymych  |
| Dinasyddiaeth |  Cymru |
| Galwedigaeth | actor  |

Actores o Gymraes yw **Llinor Wyn ap Gwynedd** (ganed 20 Mehefin 1974), sydd fwyaf adnabyddus am chwarae rhan Gwyneth Jones yn opera sebon S4C *Pobol y Cwm*. Mae hefyd wedi ymddangos yn y rhaglen radio gysylltiedig, *Eileen*.

Ganed hi yng Nghrymych, Sir Benfro, ac mae'n chwaer i gitarydd y band o Awstralia, Pendulum, Peredur ap Gwynedd, a chwaraewr gîtar fâs y band Apollo 440, Rheinallt ap Gwynedd.

## Cyfeiriadau

## Dolenni allanol

* Llinor ap Gwynedd ar X
# Steffan Cennydd

| Steffan Cennydd |
| --- |
| Ganwyd | 1995  Caerfyrddin  |
| Dinasyddiaeth |  Cymru |
| *Alma mater* | * Ysgol Gyfun Bro Myrddin
* Ysgol Gerdd a Drama y Guildhall
 |
| Galwedigaeth | actor, actor ffilm  |

Actor o Gymro yw **Steffan Cennydd** (ganwyd 1995).

## Bywgraffiad

Magwyd Steffan yn Llangynnwr ger Caerfyrddin a mynychodd Ysgol Gyfun Bro Myrddin. Bu'n aelod o Ysgol Berfformio Dyffryn Tywi rhwng 10 a 15 oed lle cafodd ei brofiad cyntaf o actio. Enillodd wobr Richard Burton yn Eisteddfod Genedlaethol 2014.

Aeth i astudio yn Ysgol y Guildhall, Llundain. Yn ystod ei gyfnod yn y coleg, perfformiodd mewn nifer o gynyrchiadau drama yn cynnwys chwarae Michael Lloyd yn *August*, addasiad Julian Mitchell o Uncle Vanya gan Chekhov, rhan Scott yn *Herons* gan Simon Stephens a rhan Bela Zangler yn sioe gerdd haf y coleg, *Crazy For You*. Cynrychiolodd y coleg yng Ngŵyl Sam Wanamaker Festival yn Theatr y Glôb a cystadlodd yn rownd derfynol Gwobr Michael Bryant yn y National Theatre. Yn 2017 enillodd wobr fawreddog y coleg, y Wobr Aur am Actio. Graddiodd o'r Coleg yng Ngorffennaf 2017 gyda Gradd Anrhydedd Dosbarth Cyntaf.

## Gyrfa

Ei ran cyntaf ar ffilm oedd Kevin yn y ffilm Gymreig *Last Summer*. Yn 2019 ymddangosodd yn y gyfres ddrama *Enid a Lucy*. Am y rhan yma fe'i enwebwyd yn y categori Torri Trwodd yng ngwobrau BAFTA Cymru 2019. Ymddangosodd hefyd yn 2il gyfres *Craith*.

Yn 2021 ymddangosodd mewn prif ran yn *Yr Amgueddfa*, cyfres ddrama gan Fflur Dafydd. Yr un flwydd, chwaraeodd ran Guto yn y ffilm arswyd Gymraeg *Gwledd*.

## Ffilmyddiaeth

### Ffilm

| Blwyddyn
 | Teitl
 | Rhan
 | Nodiadau
 |
| --- | --- | --- | --- |
| 2018 | *Last Summer* | Kevin Morris
 |
| 2021 | *Gwledd* | Guto
 |
| 2021 | *Sweetheart* | Nathan
 |

### Teledu

| Blwyddyn
 | Teitl
 | Rhan
 | Cynhyrchiad
 | Nodiadau
 |
| --- | --- | --- | --- | --- |
| 2019 | *Enid a Lucy* | Denfer | S4C
 |
| 2019 | *Craith* | Connor Pritchard | S4C | 2il gyfres
 |
| 2021 | *The Pembrokeshire Murders* | Jack Wilkins | ITV | Drama ffeithiol
 |
| 2021 | *Yr Amgueddfa* | Caleb | S4C
 |  |
| 2024
 | Criminal
Record

 | DC Jed
Stanning

 | Apple TV
 | Drama
ffuglen

 |

## Cyfeiriadau

## Dolenni allanol

* Steffan Cennydd ar wefan Internet Movie Database
# Eiry Thomas

| Eiry Thomas |
| --- |
| Ganwyd | 11 Mai 1968  Caerdydd  |
| Dinasyddiaeth |  Cymru |
| Galwedigaeth | actor  |
| Adnabyddus am | Con Passionate, The Indian Doctor  |
| Priod | Iestyn Jones  |

Actores o Gymru yw **Eiry Thomas** (ganwyd 11 Mai 1968).

## Bywgraffiad

Cafodd ei geni yn Abertawe. Mae'n briod a'r actor a'r archeolegydd Iestyn Jones ac mae ganddynt ddau o blant, Gruffudd a Branwen. Mynychodd Ysgol Gynradd Gymraeg Bryntaf ac Ysgol Gyfun Gymraeg Glantaf yng Nghaerdydd. Astudiodd Drama yng Ngholeg Rose Bruford yn Llundain.

## Gyrfa

Ar S4C, mae wedi ymddangos yng nghyfresi drama *Con Passionate*, *Teulu*, *Lan a Lawr,* *Heliwr* a *Byw Celwydd*. Enillodd wobr Actores Gorau gan BAFTA Cymru am ei rhan yn y ffilm Gymraeg *Cwcw* (2008). Yn 2010 chwaraeodd un o'r prif rannau yng nghyfres uchelgeisiol *Pen Talar*. Yn 2019, chwaraeodd rhan Enid yng nghyfres ddrama *Enid a Lucy*.

Yn Saesneg, mae wedi chwarae prif rannau yn *The Indian Doctor*, *Belonging* a *The Bench* a rhannau gwadd yn *Eastenders*, *Torchwood* a *Stella*. Yn 2003, enillodd wobr Actores Gorau gan BAFTA Cymru am ei rhan yn nrama BBC Cymru *The Bench*. Ym mis Mai 2021, ymddangosodd yn y gyfres ddrama *The Pact* ar BBC One, stori gyffro wedi ei leoli mewn bragdy yng Nghymru.

Mae'n un o sylfaenwyr y cwmni Theatr Pena, sy'n creu cyfleoedd i fenywod yn y theatr ac yn cynhyrchu dramâu clasurol a modern.

## Rolau trosleisio

* Troeon Tristan (2003)
* Traed Moch!: Sion a Dafydd (2004)
* Popi'r Gath (2011)
* Digbi Draig (2017)
* Siôn y Chef (2019)
* Dyffryn Mwmin: Mwminmama (2021)
* Odo (2023)

## Cyfeiriadau

## Dolenni allanol

* Eiry Thomas ar wefan yr Internet Movie Database
* Tudalen ar asiantaeth Emptage Hallett
* Cyfrif Twitter
* Theatr Pena Archifwyd 2016-03-03 yn y Peiriant Wayback
# Franco Zeffirelli

| Franco Zeffirelli |
| --- |
|  |
| Ffugenw | Franco Zeffirelli  |
| Ganwyd | Gian Franco Corsi Zeffirelli  12 Chwefror 1923  Fflorens  |
| Bu farw | 15 Mehefin 2019  o clefyd  Rhufain  |
| Man preswyl | Rhufain  |
| Dinasyddiaeth |  Yr Eidal |
| *Alma mater* | * Prifysgol Fflorens
 |
| Galwedigaeth | cyfarwyddwr theatr, cyfarwyddwr ffilm, sgriptiwr, gwleidydd, cynhyrchydd ffilm, actor, libretydd, cynhyrchydd teledu, cyfarwyddwr, cyfarwyddwr opera, dylunydd theatr  |
| Swydd | Aelod o'r Senedd Eidalaidd, Aelod o'r Senedd Eidalaidd  |
| Plaid Wleidyddol | Forza Italia, Christian Democracy  |
| Gwobr/au | KBE, Commandeur des Arts et des Lettres‎, David di Donatello for Best Director, David di Donatello for Best Director, Nastro d'Argento for the director of the best film, National Board of Review Award for Best Director, Christopher Award, Uwch swyddog Urdd Teilyngdod Gweriniaeth yr Eidal, Medal Aur Urdd Teilyngdod yr Eidal am Ddiwylliant a Chelf, Primetime Emmy Award for Outstanding Directing for a Variety Special, Gwobr Primetime Emmy am Berfformiad Unigol mewn Rhaglen Variety neu Gerddoriaeth  |
| Gwefan |   |

Cyfarwyddwr ffilm a chyfarwyddwr opera oedd **Franco Zeffirelli** (ganwyd **Gianfranco Corsi**, 12 Chwefror 1923 – 15 Mehefin 2019). Cafodd ei eni yn Fflorens, Yr Eidal, yn fab anghyfreithlon Alaide Garosi ac ei chariad, Ottorino Corsi.

Rhwng 1994 a 2001 roedd yn aelod seneddol dros y blaid "Forza Italia".

## Ffilmiau

* *La Bohème* (1965)
* *The Taming of the Shrew* (1967)
* *Romeo a Juliet* (1968)
* *Brother Sun, Sister Moon* (1972)
* *Jesus of Nazareth* (1977)
* *The Champ* (1979)
* *Endless Love* (1981)
* *Cavalleria Rusticana* (1982) (gyda Plácido Domingo ac Elena Obraztsova)
* *Pagliacci* (1982) (gyda Plácido Domingo ac Teresa Stratas)
* *La Traviata* (1983)
* *La bohème* (1982)
* *Tosca* (1985)
* *Otello* (1986) (gyda Plácido Domingo a Katia Ricciarelli)
* *Hamlet* (1990)
* *Don Giovanni*
* *Storia di una capinera* (1993)
* *Jane Eyre* (1996)
* *Tea With Mussolini* (1999)
* *Callas Forever* (2002)

 *Eginyn erthygl sydd uchod am **un o'r Eidal**. Gallwch helpu Wicipedia drwy ychwanegu ato.*
# Romeo + Juliet

| Romeo + Juliet |
| --- |
| Arddull | ffilm ramantus, ffilm ddrama, ffilm am arddegwyr, ffilm llawn cyffro  |
| Gwefan |   |

Ffilm gan Baz Luhrmann sy'n seiliedig ar y ddrama enwog gan William Shakespeare yw William Shakespeare's Romeo + Juliet (1996).

## Cast

* *Romeo Montague* - Leonardo DiCaprio
* *Juliet Capulet* - Claire Danes
* *Tybalt* - John Leguizamo
* *Nurse Angelica* - Miriam Margolyes
* *Friar Lawrence* - Pete Postlethwaite
* *Dave Paris* - Paul Rudd
* *Mercutio* - Harold Perrineau
* *Balthazar* - Jesse Bradford
* *Ted Montague* - Brian Dennehy

 *Eginyn erthygl sydd uchod am **ffilm ramantus**. Gallwch helpu Wicipedia drwy ychwanegu ato*.
# Baz Luhrmann

| Baz Luhrmann |
| --- |
|  |
| Ganwyd | Mark Anthony Luhrmann  17 Medi 1962  Sydney  |
| Dinasyddiaeth | Awstralia  |
| *Alma mater* | * National Institute of Dramatic Art
* St Paul's Catholic College, Manly
 |
| Galwedigaeth | cyfarwyddwr ffilm, actor, sgriptiwr, cynhyrchydd ffilm, ysgrifennwr, cyfarwyddwr, actor ffilm, cyfansoddwr  |
| Adnabyddus am | Moulin Rouge!, Strictly Ballroom, Romeo + Juliet, Elvis, The Great Gatsby  |
| Priod | Catherine Martin  |
| Gwobr/au | European Film Award for Best Non-European Film, Gwobr y Bwrdd Adolygu Cenedlaethol am y Ffilm Orau, Gwobr BAFTA am Gyfarwyddo Gorau, BAFTA Award for Best Adapted Screenplay, AACTA Award for Best Film, AACTA Award for Best Direction, Byron Kennedy Award, AACTA Award for Best Direction, Cydymaith Urdd Awstralia  |
| Gwefan |   |

Cyfarwyddwr ffilm, sgriptiwr a chynhyrchydd ffilm o Awstralia ydy **Mark Anthony "Baz" Luhrmann** (ganed 17 Medi 1962). Mae'n fwyaf adnabyddus am The Red Curtain Trilogy, sy'n cynnwys ei ffilmiau *Strictly Ballroom*, *William Shakespeare's Romeo + Juliet* a *Moulin Rouge!*. Yn 2008, rhyddhaodd ei ffilm *Australia*, yn serennu Hugh Jackman a Nicole Kidman.

 *Eginyn erthygl sydd uchod am **un o Awstralia**. Gallwch helpu Wicipedia drwy ychwanegu ato.*